AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Valstybinės saugomų teritorijų tarnybos prie Aplinkos ministerijos 2016 m. spalio 24 d. raštą Nr. (9)-V3-1577(6.11) „Dėl turto perdavimo“, kuriame nurodoma, kad Labanoro regioninio parko apžvalgos bokštas baigtas statyti ir 2015 m. rugsėjo 10 d. buvo pasirašytas statybos užbaigimo aktas. Vykdydamas Valstybinės saugomų teritorijų tarnybos prie Aplinkos ministerijos (Projekto vykdytojas) ir Molėtų rajono savivaldybės administracijos (Projekto partneris) 2014 m. birželio 25 d. pasirašyto papildomą susitarimo dėl 2012 m. spalio 5 d. partnerystės sutarties Nr. F4-2012-206 įgyvendinant projektą „Saugomų teritorijų tvarkymas (III etapas)“ pakeitimo nuostatas, Projekto partneris įsipareigojo Projekto vykdytojui pateikti Molėtų rajono savivaldybės tarybos sprendimą dėl įrengto apžvalgos bokšto perėmimo savivaldybės nuosavybėn. Pagal pateiktus Projekto vykdytojo duomenis, Projekto veiklos įgyvendinimo metu sukurtas turtas - Labanoro regioninio parko apžvalgos bokštas (kompleksas) buhalterinėje apskaitoje apskaitomas viena verte. Komplekso įsigijimo vertė – 426 404,36 Eur, likutinė vertė (2016-09-30) – 387 317,29 Eur.

Sprendimo projekto tikslas – sutikti perimti Molėtų rajono savivaldybės nuosavybėn savarankiškųjų funkcijų - gyventojų poilsio organizavimo, sąlygų verslo ir turizmo plėtrai sudarymo ir šios veiklos skatinimo – įgyvendinimui valstybės turtą ir įgalioti Savivaldybės vardu pasirašyti turto perdavimo ir perėmimo aktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 29 ir 38 punktai, 16 straipsnio 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas;

Valstybinės saugomų teritorijų tarnybos prie Aplinkos ministerijos ir Molėtų rajono savivaldybės administracijos 2014 m. birželio 25 d. papildomas susitarimas dėl 2012 m. spalio 5 d. partnerystės sutarties Nr. F4-2012-206 įgyvendinant projektą „Saugomų teritorijų tvarkymas (III etapas)“ pakeitimo.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sukurtos sąlygos gyventojų poilsio organizavimui, verslo ir turizmo plėtrai ir šios veiklos skatinimui.

Neigiamų pasekmių nenumatoma.

**4. Priemonės sprendimui įgyvendinti**

Pateikti Molėtų rajono savivaldybės tarybos sprendimą Valstybinės saugomų teritorijų tarnybai prie Aplinkos ministerijos.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos lėšos komplekso administravimui ir priežiūrai. Lėšų šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.